หุบเขาขวัญผวา SHERLOCK HOLMES THE VALLEY OF FEAR (ฉบับ 2 ภาษา Thai-English) | ร้านหนังสือนายอินทร์
บาร์โค้ด : 9786164341852
จอห์น ดักลาส เจ้าของคฤหาสน์ถูกฆาตกรรม เชอร์ล็อก โฮล์มส์ถูกเชิญไปไขคดีลึกลับที่เกิดขึ้นในคฤหาสน์อันโดดเดี่ยวแห่งนี้ และคดีนี้มีปริศนามากมาย
รายละเอียด : หุบเขาขวัญผวา SHERLOCK HOLMES THE VALLEY OF FEAR (ฉบับ 2 ภาษา Thai-English)
มีโศกนาฏกรรมอันเลวร้ายเกิดขึ้นที่คฤหาสน์ขุนนางที่แคว้นซัสเซ็กซ์ เซซิล บาร์เกอร์ ผู้พบศพคนแรกได้แจ้งว่า จอห์น ดักลาส เจ้าของคฤหาสน์ถูกฆาตกรรม เชอร์ล็อก โฮล์มส์ถูกเชิญไปไขคดีลึกลับที่เกิดขึ้นในคฤหาสน์อันโดดเดี่ยวแห่งนี้ และคดีนี้มีปริศนามากมาย ทั้งเบื้องหลังของผู้ที่ถูกฆ่า ภรรยาผู้ตายที่ดูสุขุมไร้ความโศกเศร้าเสียใจ เพื่อนสนิทที่ผู้ตายเป็นผู้เชิญให้มาพักอยู่ร่วมกันในคฤหาสน์หลังนี้ และคฤหาสน์โบราณที่ถูกสร้างอย่างมีจุดประสงค์เพื่อปกป้องผู้อยู่อาศัยจากอันตรายบางอย่าง...
ร่างของผู้ตายนอนแผ่อยู่กลางห้อง เขาสวมเสื้อคลุมยาวสีชมพูทับชุดนอน สวมรองเท้าแตะ หมอคุกเข่าลงข้างศพและหยิบตะเกียงบนโต๊ะขึ้นส่องดู มองดูก็รู้แล้วว่าการมาของเขานั่้นไร้ประโยชน์ มีอาวุธประหลาดวางอยู่บนอก เป็นปืนลูกซองหนึ่งกระบอกที่ลำกล้องถูกเลื่อยออกเห็นได้ชัดว่าปืนกระบอกนี้ถูกยิงในระยะเผาขนเข้าตรงใบหน้าของผู้ตาย และไกปืนนั้นถูกลวดมัดไว้รวมกัน ทำให้กระสุนที่ถูกยิงออกไปมีอานุภาพทำลายล้างมากขึ้น…จ่าสิบตำรวจหยิบบัตรที่วางอยู่บนพื้นข้างผู้ตายขึ้นมา มีตัวอักษรย่อ ‘วี.วี.’ และหมายเลข ‘341’ ใต้ตัวอักษร เขียนด้วยหมึกอยู่บนบัตร “นี่คืออะไร” เขาถามพลางชูบัตรขึ้น บาร์เกอร์มองบัตรอย่างสงสัย “ผมไม่สังเกตเห็นมาก่อนเลย” เขาพูด “ฆาตกรต้องทิ้งไว้แน่”
สารบัญ : หุบเขาขวัญผวา SHERLOCK HOLMES THE VALLEY OF FEAR (ฉบับ 2 ภาษา Thai-English)
บรรพหนึ่ง: โศกนาฏกรรมที่เบิร์ลสโตน
เชอร์ล็อก โฮล์มร่วมอภิปราย
โศกนาฏกรรมที่เบิร์ลสโตน
ผู้คนในเรื่อง
บรรพสอง: พวกสกาวเรอร์
ชายผู้นั้น
หัวหน้าสำนัก
สำนัก 341 เวอร์มิสสา
หุบเขาขวัญผวา
เวลาแห่งอนธการ
รีวิวโดยสำนักพิมพ์ : หุบเขาขวัญผวา SHERLOCK HOLMES THE VALLEY OF FEAR (ฉบับ 2 ภาษา Thai-English)
เชอร์ล็อก โฮล์มส์ เป็นนักสืบยอดอัจฉริยะที่มีชื่อเสียงโด่งดัง การไขความลับในคดีอาชญากรรมของ โฮล์มส์ ประกอบไปด้วยความซับซ้อนและแปลกประหลาด โดยใช้หลักจิตวิทยามาประยุกต์ให้เข้ากับทฤษฎีทางวิทยาศาสตร์อย่างสมบูรณ์ พฤติกรรมที่ผิดปกติวิสัยธรรมดาของคนทั่วไปทำให้ โฮล์มส์ ยิ่งดูโดดเด่นมากขึ้นไปอีก ไม่ว่าคดีจะลึกลับซับซ้อนมากเพียงใด ก็ถูกไขออกเพื่อเฉลยปมแห่งคดีได้ด้วยความอัจฉริยะที่น่าทึ่งอยู่เสมอ เล่มที่อยู่ในมือของท่านผู้อ่านเล่มนี้ทางสำนักพิมพ์ได้ให้ชื่อว่า หุบเขาขวัญผวา (The Valley of Fear)
หนังสือเล่มนี้จะทำให้ท่านผู้อ่านได้พบกับเหตุแห่งต้นตอของการสืบสวนคดีอาชญากรรมที่แปลกประหลาดที่สุด เพราะมีชนวนสาเหตุมาจากหุบเขาที่ได้ชื่อว่า หุบเขาขวัญผวา และหุบเขานี้เองที่จะชวนให้ท่านผู้อ่านอยากติดตามจนวางหนังสือเล่มนี้ไม่ลงเลยทีเดียว
ข้อมูลเพิ่มเติม : หุบเขาขวัญผวา SHERLOCK HOLMES THE VALLEY OF FEAR (ฉบับ 2 ภาษา Thai-English)
ขนาด : 14.3 x 21 x 2.7 CM
น้ำหนัก : 0.617 KG
สินค้าที่เกี่ยวข้อง : หุบเขาขวัญผวา SHERLOCK HOLMES THE VALLEY OF FEAR (ฉบับ 2 ภาษา Thai-English) ดูทั้งหมด >
เชอร์ล็อก โฮล์มส์ ชุด ปัญหาสุดท้าย